text: Medie: Regeringen vil skære regionerne med to procent
  05 april 2018 kl. 04.12
  Radio24syv skal spare en tredjedel, mens 40 procent af TV2 skal sælges, og regionerne skal spare to procent hvert år i fem år. Det erfarer TV2 News om medieudspil.
  Radio24syv mister en tredjedel af sin bevilling, 40 procent af TV 2 skal sættes til salg, og den såkaldte public service-pulje får en størrelse på cirka 200 millioner kroner.
  Sådan lyder regeringens medieudspil, erfarer TV 2.
  Regeringen vil torsdag fremlægge sit medieudspil.
  Steffen Damsgaard, formand, Landdistrikternes Fællesråd: "Det vil svække den regionale mediedækning markant, hvis regeringens udspil føres ud i livet. Konkret vil det betyde, at der vil blive mindre nyhedsproduktion rundt i landet, hvilket vil udfordre sammenhængskraften."
  Udspillet skal åbne for forhandlinger om et nyt medieforlig, der dækker fra 2019. Forud for forhandlingerne har regeringen og Dansk Folkeparti opnået en enighed om, at Danmarks Radio skal spare 20 procent.
  Det TV2 erfarer, vil betyde, at regeringen også mener, at Radio24syv og TV 2's regioner skal spare. Radio24syv skal skrumpe med en tredjedel på fem år. TV 2's regioner skal spare to procent hvert år i fem år. 
  Besparelserne i regionerne møder kritik fra Landdistrikternes Fællesråd.
  - Det vil svække den regionale mediedækning markant, hvis regeringens udspil føres ud i livet, siger formand Steffen Damsgaard i en skriftlig kommentar.
  - Konkret vil det betyde, at der vil blive mindre nyhedsproduktion rundt i landet, hvilket vil udfordre sammenhængskraften.
  Udspillet ønsker også at udvide public service-puljen fra de cirka 35 millioner kroner, den har i dag, til omkring 200 millioner kroner.
  Ifølge TV 2 vil udspillet anvise, hvordan DR skal spare. Mediekoncernen skal ifølge TV 2's formidling af udspillet bringe antallet af tv-kanalen ned fra seks til fire. Desuden skal både en radiokanal og en tv-kanal sendes i udbud ifølge TV 2.
  Derudover skal 40 procent af TV 2 skal sættes til salg. Kulturministeren udnævnte før påske en ny bestyrelse for TV 2. Dens udtalte mål er at gøre TV 2 klar til et salg.
  En anden del af det, Dansk Folkeparti og regeringen allerede er enige om, er, at medielicensen afskaffes. I stedet skal pengene til de statsstøttede medier hentes over skatten.
  Regeringen fremlægger sit udspil torsdag klokken 13.00 i Kulturministeriet.
  